 Caafimaadka: waxaynu nahay dad aan lahayn xarumo caafimaad oo tayo leh iyo dawooyin aan u qalmin nolosha baniaadanka, iyadoo sidaas tahay haddana waxaynu nahay dadka ugu qaalisan xaga caafimaadka oo tusaale ahaan haddii qof qoyskaaga ka mid ahi uu xanuunsado marka kaadhka lagu arkayo dhakhtarka laga bilaabo waa toban dollar, shaybaadhku waa sodan dollar, dawooyinka lagu qorana waxay noqonaysaa konton dollar, taas oo isku noqonaysa isku geyn sagaashan dollar, bal qiyaas qofka shaqaale dawlad ah ama askari ah ee bishii mushaharkiisu yahay boqol doolar, hadaba boqolkaasi dollar ma qofkaasi xanuunsaday baad dhakhtar ku gayn, ma biilkii xaafadaad ka dhigi, ma kiradi guriga, laydhka iyo biyaha ayaad u siisan, adigay ku taalla sidaad u noolaanayso dhimo ama noolow. 